stanford-oval/wikipedia huggingface dataset:
טאר המנצחת
פרסים ומועמדויות

| פרס | קטגוריה | מועמד(ים) | תוצאה |
| --- | --- | --- | --- |
| פרס אוסקר | הסרט הטוב ביותר | טאר המנצחת | מועמדות |
| פרס אוסקר | הבימוי הטוב ביותר | טוד פילד | מועמדות |
| פרס אוסקר | השחקנית הטובה ביותר | קייט בלאנשט | מועמדות |
| פרס אוסקר | התסריט המקורי הטוב ביותר | טוד פילד | מועמדות |
| פרס אוסקר | הצילום הטוב ביותר | פלוריאן הופמייסטר | מועמדות |
| פרס אוסקר | העריכה הטובה ביותר | מוניקה ווילי | מועמדות |
| פרס סטלייט | הסרט הטוב ביותר - דרמה | טאר המנצחת | מועמדות |
| פרס סטלייט | השחקנית הטובה ביותר בסרט קולנוע - דרמה | קייט בלאנשט | מועמדות |
| פרס סטלייט | התסריט המקורי הטוב ביותר | טוד פילד | מועמדות |
| פרס סטלייט | עריכת הסרט הטוב ביותר | מוניקה ווילי | מועמדות |
אוסטרליה באירוויזיון 2020

אוסטרליה תוכננה להשתתף באירוויזיון 2020 שנועד להתקיים באולם אהוי רוטרדם בעיר רוטרדם שבהולנד ב-12 במאי 2020. זו הייתה צפויה להיות ההשתתפות ה-6 של אוסטרליה בתחרות, אך עקב מגפת הקורונה אירוויזיון 2020 בוטל. המידע להלן מציג את התכנון והפעילות טרם הביטול.
לפני האירוויזיון > אירוויזיון - אוסטרליה מחליטה

ב-29 באוגוסט 2019 הודיעה SBS כי תקיים גמר לאומי לבחירת השיר האוסטרלי לאירוויזיון 2020 ברוטרדם, הולנד. "אירוויזיון - אוסטרליה מחליטה" הגמר הלאומי התקיים במרכז הכנסים והתערוכות בגולד קוסט בתאריכים 7 וב-8 בפברואר 2020, בהנחיית מיף וורהורסט וג'ואל קריזי.
לפני האירוויזיון > אירוויזיון - אוסטרליה מחליטה > המשתתפים

ב-29 באוגוסט 2019, SBS הודיעה על פתיחת הגשת שירים לכותבי שירים המעוניינים להגיש את שיריהם. תקופת ההגשה נמשכה עד ה-30 בספטמבר 2019. SBS הודיעה על שני המשתתפים הראשונים לגמר הלאומי ב-8 בנובמבר 2019, על השניים הבאים ב-19 בנובמבר 2019, שאר המשתתפים נחשפו ב-16 בדצמבר 2019.
לפני האירוויזיון > אירוויזיון - אוסטרליה מחליטה > מבנה

חבר השופטים הצביע על סמך הביצוע, שהתרחש בלילה שלפני השידור הראשי. חבר השופטים כלל:
ג'וש מרטין - עורך הבידור של SBS ומנהל המשלחת באוסטרליה באירוויזיון.
קייט מילר-היידקי - זוכת "אוסטרליה מחליטה 2019".
מונס סלמרלוב - זוכה אירוויזיון 2015.
מילי פטרילה - מנהלת קשרי חברות "APRA AMCOS".
פול קלארק - מנהל טלוויזיה בלינק ומנהל קריאייטיב באירוויזיון ו"אירוויזיון - אוסטרליה מחליטה".
בהצבעת הצופים, סך הקולות של אוסטרליה שהוענקו על ידי הצופים באוסטרליה חולק ב-290 כדי לקבוע את מספר הקולות שתהיה נקודה אחת. סך כל ההצבעות של כל משתתף חולק לפי ערך זה כדי לקבוע ולעגל אותו למספר השלם הקרוב ביותר כדי לקבוע את הנקודות שקיבל כל משתתף. עיגול זה יכול היה לגרום לכך שהצופים העניקו מעט יותר מ-290 נקודות.
במידה והיה קיים שוויון בנקודת, המנצח היה המשתתף עם מספר הקולות הגבוה יותר מההצבעה באוסטרליה. במקרה שקיים שוויון מההצבעה באוסטרליה, הצבעת חבר השופטים תכריע.
לפני האירוויזיון > אירוויזיון - אוסטרליה מחליטה > תוצאות

| גמר – 8 בפברואר 2020> סדר | גמר – 8 בפברואר 2020> מבצע | גמר – 8 בפברואר 2020> שיר | גמר – 8 בפברואר 2020> שפה | גמר – 8 בפברואר 2020> כותב/ים | גמר – 8 בפברואר 2020> שופטים | גמר – 8 בפברואר 2020> צופים | גמר – 8 בפברואר 2020> סך הכל | גמר – 8 בפברואר 2020> מקום |
| --- | --- | --- | --- | --- | --- | --- | --- | --- |
| 1 | iOTA | "Life" | אנגלית | Jesse Watt | 19 | 13 | 32 | 9 |
| 2 | Jordan-Ravi | "Pushing Stars" | אנגלית | Mattias Lindblom, Tania Doko, George Sheppard, Martin Eriksson | 11 | 12 | 23 | 10 |
| 3 | Jaguar Jonze | "Rabbit Hole" | אנגלית | Deena Lynch, Aidan Hogg | 18 | 28 | 46 | 6 |
| 4 | Jack Vidgen | "I Am King I Am Queen" | אנגלית | Jack Vidgen, Andrew Lowden | 19 | 15 | 34 | 8 |
| 5 | Vanessa Amorosi | "Lessons of Love" | אנגלית | Vanessa Amorosi, Aleena Gibson, Trevor Muzzy | 42 | 40 | 82 | 3 |
| 6 | Diana Rouvas | "Can We Make Heaven" | אנגלית | Diana Rouvas, Louis Schoorl | 24 | 18 | 42 | 7 |
| 7 | Mitch Tambo | "Together" | אנגלית, גאמילארי | Roberto De Sa, Isabella Kearney-Nurse, Andy Hopkins | 24 | 33 | 57 | 5 |
| 8 | Casey Donovan | "Proud" | אנגלית | Justine Eltakchi | 40 | 60 | 100 | 2 |
| 9 | מונטיין | "Don't Break Me" | אנגלית | מונטיין, אנטוני אגזי, דייוויד מוסומסי | 54 | 53 | 107 | 1 |
| 10 | Didirri | "Raw Stuff" | אנגלית | Didirri Peters, Oscar Dawson | 39 | 24 | 63 | 4 |
באירוויזיון

על פי חוקי האירוויזיון, כל האומות למעט המדינה המארחת ו"חמש הגדולות" (צרפת, גרמניה, איטליה, ספרד ובריטניה) נדרשות להעפיל מאחד משני חצאי הגמר על מנת להתמודד בגמר; עשר המדינות המובילות מכל חצי גמר עולות לגמר. איגוד השידור האירופי (EBU) פיצל את המדינות המתחרות לשישה סלים שונים בהתבסס על דפוסי הצבעה מתחרויות קודמות, כאשר מדינות עם דפוס הצבעה דומה הוכנסו לאותו סל. ב-28 בינואר 2020 נערכה הגרלת הקצאה מיוחדת שהכניסה כל מדינה לאחד משני חצאי הגמר, וכן באיזו חצי מהמופע הם יופיעו. אוסטרליה הוכנסה לחצי הגמר הראשון, שהיה אמור להתקיים ב-12 במאי 2020, ובה הייתה אמורה להופיע במחצית הראשונה של המופע. עם זאת, עקב מגפת COVID-19, התחרות בוטלה.
הערות שוליים

1 2  "Australia: Eurovision - Australia Decides to Return in 2020". Eurovoix (באנגלית בריטית). 2019-08-29.
↑  "First two artists revealed for 'Eurovision – Australia Decides' 2020". SBS News (באנגלית).
↑  "Two more acts revealed for 'Eurovision – Australia Decides' 2020". SBS (באנגלית). 2019-11-19.
↑  "4 more artists and first song for 'Eurovision - Australia Decides'". Eurovision TV. 16 בדצמבר 2019. נבדק ב-17 בדצמבר 2019. {{cite web}}:  (עזרה)
↑  "Eurovision royalty to grace Eurovision – Australia Decides – Gold Coast 2020". MY GC. 24 בינואר 2020. נבדק ב-31 בינואר 2020. {{cite web}}:  (עזרה)
↑  "Eurovision: Australia Decides 2020: guide". TV Tonight. בפברואר 2020. נבדק ב-7 בפברואר 2020. {{cite web}}:  (עזרה)
↑  Which country performs in which Eurovision 2020 Semi-Final?, Eurovision.tv, ‏2020-01-28 (באנגלית בריטית)
חגיגות שנת ה-60 למדינת ישראל

לוגו יום העצמאות ה-60 למדינת ישראל
חגיגות שנת ה-60 למדינת ישראל התקיימו לכבוד יום העצמאות ה-60 למדינת ישראל שחל בתאריך ג' באייר ה'תשס"ח - 8 במאי 2008. אירועים רבים הוכנו במהלך כל שנת ה'תשס"ח, לציון המספר העגול שישים. הנושא המרכזי בחגיגות היה ילדי ישראל.
השרה רוחמה אברהם-בלילא מונתה לשרה הממונה על אירועי ה-60 - והיא השרה השלישית שעסקה בנושא.
הכנות לאירועים

השר הראשון שעסק בנושא בשנת 2006 היה אופיר פינס - אז שר המדע, התרבות והספורט - שהקים ועדה מייעצת לקראת חגיגות ה-60, בראשות נועם סמל, מנכ"ל התיאטרון הקאמרי, ובהשתתפות אישי ציבור ותרבות בולטים. הוועדה החלה את עבודתה בספטמבר 2006. בפני הוועדה עמדו לקחי חגיגות שנת ה-50 למדינת ישראל. לדברי סמל, הוא ניסה כמה שיותר לשתף את הציבור הפשוט "שבאמת רוצה לחגוג ולשמוח בשמחת המדינה". ועדה זו בדקה את הנושא עם מנהלי מוסדות תרבות גדולים, ועם מגזרי המדינה השונים, והגיעה למסקנה שהחגיגות צריכות להתמקד בארבעה ימים, ושנדרש נושא מרכזי. חברי הוועדה העלו הצעות שונות: מצעד צבאי, מופע אופרה גדול, תערוכה גדולה, אתר אינטרנט.
אופיר פינס התפטר מהממשלה ב-30 באוקטובר 2006, וכעבור ארבעה חודשים - ב-25 בפברואר 2007 מינתה הממשלה את השר יעקב אדרי (אז השר לענייני ירושלים, והמקשר בין הממשלה לכנסת) לרכז את החגיגות. ראש הממשלה אהוד אולמרט אישר את תוכניות ועדת סמל, אולם לפי טענות שנשמעות נגדו - אדרי לא קידם כלל את נושא החגיגות, ומסקנות ועדת סמל נשכחו.
רוחמה אברהם - השרה המקשרת בין הממשלה לכנסת היא השרה השלישית שמונתה לעסוק בנושא, החל מ-4 ביולי 2007, וחודש אחר כך החליטה הממשלה על הקמת ועדת שרים בראשות אברהם, ועל מינוי של מועצה מייעצת חדשה. אברהם עמדה בראש הוועדה שבחרה את הסמליל (לוגו), וקבעה שהנושא המרכזי בחגיגות יהיה ילדי ישראל. מכרז לבחירת חברת הניהול התפרסם ב-15 באוקטובר 2007. תקציב החגיגות עומד על כ-140 מיליון ש"ח (כרבע מעלויות חגיגות ה-50).
בדצמבר 2007 הכריז פורום מוסדות התרבות בישראל חרם על חגיגות השישים כמחאה על הקיצוצים בתקציב התרבות, אך כשבועיים לאחר מכן חזר בו לאחר שהגיע להסכמה עם משרד האוצר.
סמל האירוע

את התחרות לבחירת לוגו לחגיגות ה-60 הובילה לשכת הפרסום הממשלתית, והבחירה נעשתה בישיבת ועדת השרים המיוחדת לענייני החגיגות ביום 3 בספטמבר 2007, אשר בחרה את הסמל הרשמי שילווה את כל הכרזות והפרסומים הממשלתיים. הזוכה הוא משרד ארד תקשורת, והמעצב הוא רמו סינטס. להמנון החגיגות נבחר השיר בת שישים.
אירועים ביום העצמאות ובימים הסמוכים לחג

המחר, ועידת נשיא ישראל 2008 מ-13 ועד 15 במאי 2008 נערך כנס בראשות הנשיא שמעון פרס, שעסק בעתיד העם היהודי. לכנס הגיעו ראשי מדינות רבים, בהם נשיא ארצות הברית ג'ורג' בוש.
מאירים את שמי ישראל - מופע ענק ובו שילוב של אור, מוזיקה, קרני לייזר ואפקטים מיוחדים, שהתקיים במספר רב של מוקדים ברחבי הארץ.
כולנו ביחד - הקרנות ענק בליל החג בשעה 22:00 בכל הארץ, של מיצג וידאו על תולדות המדינה.
מסיבת עצמאות – מסיבה גדולה עם מוזיקה וריקודים בשלושה פארקים גדולים, למחרת יום העצמאות, ביום שישי 9 במאי.
פרויקט שבת העם היהודי - ביום שבת כ"ח בניסן ה'תשס"ח - 3 במאי 2008, במסגרתו הופצו תכנים משותפים לקהילות היהודיות ברחבי העולם ובישראל.
יום הולדת 60 - חגיגת יום הולדת לילדי ה' באייר ה'תש"ח במשכן הנשיא.
קונצרט חגיגי - התקיים ב-18 במאי 2008 בהשתתפות תלמידי בית הספר למוזיקה ע"ש בוכמן-מהטה ונגני התזמורת הפילהרמונית הישראלית בניצוחו של זובין מהטה.
תערוכת בולים – "אליפות העולם בבולאות ישראל 2008",התערוכה התקיימה בימים 14 - 21 במאי, במרכז הירידים בתל אביב. במימון חברת דואר ישראל, בחסות השירות הבולאי ובארגונה של התאחדות בולאי ישראל. בתערוכה השתתפו נציגים מ-70 מדינות.
יום פתוח בנמל אשדוד - נמל אשדוד פתח לראשונה מאז הקמתו, את שעריו בפני הציבור הרחב.
תאונת צניחה בתל אביב

במהלך מפגן צניחה שנערך בחוף ירושלים בתל אביב ביום העצמאות, נחת אחד הצנחנים על הקהל. שניים נפצעו קשה, אחד מהם - הצנחן עצמו, ועוד שישה נפצעו קל.
אירועים במהלך השנה

המשגר של לוויין התקשורת עמוס 3 - ששוגר לחלל ב-28 באפריל 2008 מקזחסטן - עוטר בסמליל חגיגות השישים. הייתה אף כוונה (שנגנזה) לשנות את שם הלוויין ל"עמוס-60".
תערוכת הישגים - שביטאה את הישגי המדינה בכל התחומים. התערוכה הוצגה בארבעה מקומות מרכזיים - בגליל, בנגב, בירושלים ובתל אביב - באמצעי המחשה מתקדמים, בדגש על תכנים המיועדים לילדים ובני נוער.
מיצג נודד - אירוע חוויתי למשפחה, בסמיכות לשישים יישובים בארץ. במיצג שולבו נושאים ארציים מתחומים שונים, עם נושאים מקומיים, ביתנים עתידיים ובימות מופעים.
מסע אופניים ארצי "מצדיעים ברכיבה" - מסע האופניים הגדול ביותר שהופק בישראל, שהתקיים בחול המועד פסח - ארבעה ימים מדרום הארץ לצפונה. המסע אורגן על ידי צה"ל, והשתתפו בו רוכבים מהצבא, אזרחי ישראל, ויהודי התפוצות. במסלול שולבו נקודות יישוב ומורשת קרב שהן אבני דרך בתקומת ישראל.
ילדי ישראל בגנים הלאומיים ובשמורות הטבע - התאפשר לילדים להיכנס ללא תשלום לאתרי רשות הטבע והגנים בחודשים אפריל-יוני 2008, וקוימו פעילויות הדרכה מיוחדות לילדים ולבני נוער באתרים אלה.
משחק כדורגל חופים - ב-11 ביולי 2008 נערך משחק כדורגל חופים בין נבחרת ישראל ואלופת העולם, נבחרת ברזיל. נבחרת ברזיל גברה על ישראל בתוצאה 3–11.
דגל הדיו אילת - ב-16 במרץ 2008, נפרש דגל ישראל הגדול בעולם - באורך של 200 מטר וברוחב של 100 מטר - בעיר אילת, לציון 59 שנים ליום שחרור העיר אילת ולהנפת דגל הדיו.
תערוכת ה-60 להשגי ישראל בתחום הביטחוני - תערוכה בראשון לציון שאורגנה על ידי משרד הביטחון, צה"ל, תע"ש, אלביט מערכות, התעשייה האווירית, רפא"ל ועיריית ראשון לציון. התערוכה הציגה כלי נשק, טכנולוגיה צבאית ופיתוחים ישראלים בתחום הביטחוני. בין השאר הוצגו: כלי רכב משוריינים של צה"ל, בהם הנמ"ר, מרכבה סימן 4, D9R והמנתץ; מטוס F-16 וסירות קומנדו של שייטת 13; רובוטים של יהל"ם ואמצעי תצפית וקשר; הגארדיום; נשק קל תוצרת תעשיות נשק לישראל (IWI); טילים תוצרת רפאל - מערכות לחימה מתקדמות - בהם ה-ספייק, פיתון 5, פופאי ועוד; מטוסי הלביא, הכפיר ולוויינים תוצרת התעשייה האווירית (בהם לווייני אופק וטקסאר); כטב"מים תוצרת אלביט מערכות; תערוכת מדע של מרכז רון ורדי לטיפוח ילדים מחוננים. התערוכה התקיימה בין ה-15 בספטמבר ל-22 בספטמבר 2008.
האישה של שנת ה-60 - אירוע שארגנה הרשות לקידום מעמד האישה, בה ניתן אות הוקרה ל-6 נשים.
פרויקטים נוספים

"חוזרים הביתה ב-60 לישראל" - הטבות ותמריצים מיוחדים לתושבים ישראלים חוזרים ביוזמת המשרד לקליטת עלייה; ומבצע מיוחד לרופאים ביוזמת משרד הבריאות: חבילת הטבות ומענקים בשווי 60 אלף דולר לכל רופא שיעלה, וזירוז תהליך הרישוי, וכן הקלות מס לחוזרים.
בחירת הציפור הלאומית של ישראל. הציפור שנבחרה היא הדוכיפת.
סלילת שביל אופניים בין תל אביב לירושלים - פרויקט תשתיתי בשיתוף הקרן הקיימת לישראל - סלילת שביל אופניים באורך של כ-60 ק"מ. מיועד להיחנך לקראת סוכות ה'תשס"ט (אוקטובר 2008).
הקמת 60 גני שעשועים לילדים - בעיירות פיתוח ובשכונות מצוקה.
שיקום של כ-60 אנדרטאות לנופלים - בשיתוף מטה השישים, היחידה להתיישבות ותשתיות לאומיות במשרד הביטחון והרשויות המקומיות. זה כלל גם הוספת שלטי מורשת באתרי הנצחה וקרבות היסטוריים.
שביל סובב כנרת - בשיתוף החברה להגנת הטבע. הקמת שביל מקיף כנרת שאורכו 60 ק"מ, עם נקודות מתאימות לנכים. סיורים יתקיימו לאורך השביל.
עצמאות לכולנו - הקמת 60 פינות פיקניק נגישות לאנשים עם מוגבלויות.
בחירת בול דואר מיוחד לשנת ה-60 - באמצעות הצבעות באינטרנט.
"נוער חושב מחר" - תחרות ארצית של בני נוער, שהוזמנו להציג, לקראת יום העצמאות ה-60, את החזון או התחזית שלהם למדינת ישראל בעוד 20 שנה.
"זה לא משחק ילדים" - הנצחת זכר הילדים היהודים שנספו בשואה. תלמידי בתי ספר מכל הארץ יאספו מיליון וחמש מאות אלף גולות צבעוניות, ובאמצעותן יבנו אנדרטת זיכרון לילדים שנרצחו בשואה.
פרויקטים נוספים > ספרים

ספרים אחדים בפורמט אלבומי, העוסקים במדינת ישראל, יצאו לאור לציון 60 שנה למדינה:
לקסיקון ישראל - 60 שנה למדינה, מאת מרדכי נאור.
על כל אלה - 60 לישראל, מאת אילן כפיר, דני דור ומשה מילנר, הוצאת כרטא.
ואלה שנות - ישראל 60, מאת נסים משעל, ידיעות ספרים. מהדורה מעודכנת של הספר ואלה שנות - ישראל 50, שיצאה לאור 10 שנים קודם לכן.
במחלוקת - 60 עימותים שהסעירו את המדינה, בעריכת אבי כצמן, הוצאת עם עובד
ישראל 60 שנים וטיולים, מאת אורן נהרי, הוצאת מפה.
דרך העצמאות - 60 שנים ועוד הדרך רב
60 שנות צילום אווירי, ליעד אברמוביץ' וראובן סינגר, ידיעות ספרים.
בנוסף לאלה, המו"ל של סדרת הספרים "עם הספר" ציין כי היא יוצאת לאור "לרגל 60 שנה למדינה".
פרויקטים נוספים > מוזיקה ואמנות

"עבודה עברית" - מופע ותקליטור המהווים מחווה לשישים שנות יצירת פזמונים בישראל.
"שישים שנות אמנות בישראל" - קבוצה של שש תערוכות המתעדות להציג את התפתחות האמנות הישראלית. התערוכות תוצגנה בשישה מוזיאונים מרכזיים לאמנות.
פרויקטים נוספים > מוצרי צריכה

יצרנים אחדים של מוצרי צריכה ניצלו את חגיגות שנת ה-60 לשם קידום מכירות על ידי ציון הקשר של מוצריהם לחגיגות בפרסומות, ועל גבי עטיפות המוצרים.
אורחים רמי מעלה

לכבוד חגיגות ה-60 הגיעו ראשי מדינות ואח"מים רבים, רובם להשתתפות בוועידת נשיא ישראל 2008, שנפתחה ב-13 במאי 2008:
ראשי מדינות ובעלי תפקידים בכירים
ארצות הברית ג'ורג' ווקר בוש - נשיא ארצות הברית
צרפת ניקולא סרקוזי - נשיא צרפת
גרמניה אנגלה מרקל - קנצלרית גרמניה
אוקראינה ויקטור יושצ'נקו - נשיא אוקראינה
סלובניה דנילו טורק - נשיא סלובניה
מונגוליה נמברין אנחבאיאר - נשיא מונגוליה
בורקינה פאסו בלז קומפאורה - נשיא בורקינה פאסו
קנדה ראש ממשלת קנדה סטיבן הרפר היה אמור להגיע בחודש מאי, אך ביטל את בואו עקב המשבר הפוליטי שגרמה חקירת ראש הממשלה אהוד אולמרט
בעלי תפקידים בכירים בעבר
ברית המועצות מיכאיל גורבצ'וב - נשיא ברית המועצות לשעבר
הממלכה המאוחדת טוני בלייר - ראש ממשלת הממלכה המאוחדת לשעבר
ארצות הברית הנרי קיסינג'ר - מזכיר המדינה של ארצות הברית לשעבר
אנשי רוח, מדענים, אנשי עסקים וידוענים נוספים
לוועידת הנשיא הגיעו אנשי רוח ומדענים, מהם זוכי פרס נובל רבים
במאי הקולנוע סטיבן ספילברג
השחקנית נטלי פורטמן
איש העסקים היהודי-אמריקאי שלדון אדלסון (יו"ר כבוד של ועידת נשיא ישראל 2008 יחד עם אשתו מרים)
הזמרת ברברה סטרייסנד התכוונה אף היא להגיע, אך ביטלה את ביקורה
ביקורת

לחגיגות שנות השישים נלוו ביקורות בתחומים שונים:
בסוף 2007 ובתחילת 2008, החלו להשמע טענות כנגד הראוותנות הרבה. בסקר שפורסם במרץ 2008, נמצא ש-69% מתושבי ישראל מתנגדים לבזבוז הכסף הרב על חגיגות ה-60, ורובם מעדיפים להעביר את הכסף לסעיפים חברתיים (בריאות, חינוך, אוכלוסיות נזקקות). סטודנטים לתקשורת בחרו להתמקד בחלאים החברתיים בישראל.
הרעיון לשנות את שמו של לוויין התקשורת עמוס 3 ל-עמוס 60 הפך מושא לסאטירה, ובסופו של דבר - שם הלוויין לא שונה.
פרופ' אריאל רובינשטיין מתח ביקורת על הכוונה להעניק הקלות מס לתושבים חוזרים, וטען, בין השאר, שאלה יעודדו דווקא את הירידה, כדי לקבל הקלות מס בחגיגות שנת ה-70 למדינת ישראל.
ביקורת נשמעה גם על ההדרה והייצוג הסטריאוטיפי בפרסומת הטלוויזיונית לאירוע שנות השישים. בפרסומת נראית ילדה שמוצגת לאורך מספר עשורים באותה תלבושת תימנית שלא מאפשרת לה להתחבר לשאר הילדים, ומצד שני בולט בה חסרון ייצוגם של ילדים אתיופים או דתיים. גם הפוסטר הרשמי של האירוע בו מופיעים ארבעה ילדים מחתך אתני-חברתי דומה ספג ביקורת על רקע חוסר היצוגיות.
גלריה > מפגן חיל האוויר בתל אביב

מסוקי AH-64 אפאצ'י ("פתן")
מטוס בואינג 707 ("ראם") מתדלק 3 מטוסי F-16 ("נץ")
צוות האירובטיקה במטוסי צוקית
מבנה מטוסי F-15 ("בז")
גלריה > תערוכת זרוע היבשה ביום העצמאות ה-60

דחפור די-9 משוריין של חיל ההנדסה הקרבית
ג'יפ דיפנדר עם תורן תצפית של חיל מודיעין השדה
מרגמת קשת 120 מ"מ בנגמ"ש M-113
גלריה > תערוכת מערכת הביטחון בראשון לציון

מרכבה סימן 4
נמ"ר
פיתון 5
גארדיום ("שותף נאמן")
משגר רקטות M-270 MLRS "המנתץ"
ראו גם

חגיגות שנת ה-40 למדינת ישראל
חגיגות שנת ה-50 למדינת ישראל
חגיגות שנת ה-70 למדינת ישראל
הערות שוליים

↑  אהוד אשרי, מסיבה ליהודים בלבד, באתר הארץ, 8 בדצמבר 2007
↑  יובל אזולאי, מה נשאר מחגיגות שנת ה-60? כנראה שכלום, באתר הארץ, 28 באפריל 2009
↑  א. הקמת ועדת שרים לעניין ארועים לציון שנת ה-60 למדינת ישראל ב. הקמת מועצה מייעצת לועדת השרים, 5 באוגוסט 2007, החלטה מספר 2168 של ממשלת ישראל השלושים ואחת, משנת 2007, באתר של משרד ראש הממשלה
↑  רונן טל, ‏מסיבת הפתעה, באתר גלובס, 25 בנובמבר 2007
↑  לילך ויסמן, ‏היוצרים מחרימים את אירועי ה-60 למדינה, באתר גלובס, 2 בדצמבר 2007
1 2  אנשיל פפר, 13 ראשי מדינות, 3,500 אורחים - ושמעון פרס אחד, באתר הארץ, 12 במאי 2008
↑  תוכניות חינוכיות ופרויקטים לשנת ה-60 של מדינת ישראל - הסוכנות היהודית לארץ ישראל.
↑  קונצרט מיוחד לרגל חגיגות 60 למדינה.
↑  אליפות העולם בבולאות 2008
↑  צנחן נחת לתוך הקהל בתל-אביב, 8 נפצעו, באתר ynet, 8 במאי 2008
↑  חנן גרינברג, לווין התקשורת "עמוס 3" שוגר בהצלחה לחלל, באתר ynet, 28 באפריל 2008
↑  Israel to launch celebratory satellite into space - Itamar Eichner, ynetnews
↑  מסע אופניים ארצי "מצדיעים ברכיבה" - באתר דובר צה"ל
↑  ברזיל באה לארץ!
↑  אהובה מאמוס, 59 שנה אחרי דגל הדיו, נפרס הדגל הגדול בעולם, באתר ynet, 16 במרץ 2008
↑  לילך ויסמן, ‏הוועדה לבחירת "האישה של שנת ה-60" למדינת ישראל הגדילה את מספר הזכאיות לתואר ל-6, באתר גלובס, 15 בינואר 2008
↑  חוזרים הביתה ב-60 לישראל - המשרד לקליטת עלייה.
↑  ד"ר איתי גל, לכבוד עצמאות 60: 60 אלף דולר לכל רופא עולה, באתר ynet, 15 בינואר 2008
↑  שר האוצר, רוני בר-און: הרפורמה במיסוי עולים חדשים ותושבים חוזרים תסייע בהעלאת יהודים ובהשבת ישראלים, בהם אקדמאים ואנשי עסקים, תחזק את הכלכלה הישראלית ותגביר את הצמיחה במשק, באתר של דובר האוצר
↑  הצביעו לציפור הלאומית - החברה להגנת הטבע
↑  ארז ארליכמן, עם ישראל הכריע: הציפור הלאומית היא הדוכיפת, באתר ynet, 29 במאי 2008
↑  בחירת בול דואר מיוחד לשנת ה-60 - דואר ישראל ו-ynet.
↑  תחרות "נוער חושב מחר"
↑  זה לא משחק ילדים - אתר ישראל 60.
↑  גיא משיח, ‏חגיגות השרה רוחמה אברהם-בלילא, באתר גלובס, 10 באפריל 2008
↑  כתבה של סוכנות הידיעות AP
↑  אשר שכטר, הנובליסטים היהודים בוועידת הנשיא: חוששים משינוי האקלים; מתריעים מפני חוסר ההשקעה במחקר - TheMarker
↑  רויטרס‏, סטרייסנד לא תופיע ביום העצמאות ה-60, באתר וואלה, 22 באפריל 2008
↑  קובי מנדל‏, סקר: 70% נגד הוצאת הכסף על חגיגות ה-60, באתר וואלה, 9 במרץ 2008
↑  נעמה טלמור‏, חגיגות ה-60? לא בבית ספרנו, באתר וואלה, 6 במאי 2008
↑  נתן זהבי, מזל טוב, באתר nrg‏, 25 בינואר 2008
↑  עמוס 60, תרומתו של "פסוקו" לחגיגות ה-60 למדינת ישראל - אלי זבולוני
↑  אריאל רובינשטיין, "שישלמו לנו", ידיעות אחרונות, 18.3.08.
שלט לציון חגיגות ה-60 בכביש 1, בדרך לירושלים.
מטס צוקיות מעל הכנסת
המופע "מאירים את שמי ישראל" בכיכר רבין, תל אביב
מטוסי F-15 מעל שמי צפון הארץ במפגן חיל האוויר
צנחן בסיום מפגן הצניחה בתל אביב
קיר מקושט כחלק מחגיגות שנת ה-60 למדינת ישראל, בבית הספר היסודי "יצחק שדה" בבת ים
שטר של עשרים שקלים חדשים, עם כיתוב מיוחד "שישים שנה למדינת ישראל"
תצוגה של עיצוב סדרות בולים בנושא "60 שנה למדינת ישראל", מעשה ידי תלמידי שכבת י"ב במגמת אמנות בתיכון "היובל" בהרצליה
חגיגות שנות ה-60 בבית הכנסת הגדול בטביליסי, בנוכחות נשיא גאורגיה, מיכאיל סאקשווילי
ילדים מחתך חברתי-אתני דומה בפוסטר הרשמי של החגיגות
אגריפס השני

אגריפס השני (נולד כמרקוס יוליוס אגריפס; נולד בשנת 27 לספירה ומת בתחילת שנות ה-90 או בשנת 100) היה בנו של המלך אגריפס הראשון ונינו של הורדוס, כיהן כמלך מטעמם של הרומאים ובחסותם על אזורים בצפון ארץ ישראל, כלקיס, הגולן, וממונה על בית המקדש. מלכותו הייתה בחסות האימפריה הרומית.
היה המלך היהודי האחרון שמלך בארץ ישראל. סייע לרומאים לדכא את המרד הגדול.
מטבע של אגריפס המציג את דיוקנו של אספסיאנוס
קורות חייו > מהנהגה למלוכה

בהיותו ברומא, בגיל 17 (בשנת 44) נודע לו על מות אביו. הרומאים בחרו לבחון את מנהיגותו של אגריפס בהדרגה, וכך להבטיח את נאמנותו אליהם. ארבע שנים אחר-כך, בשנת 48, נפטר דודו הורדוס מממלכת כלקיס בגולן ובדרום לבנון, וכעבור שנתיים, קיבל אגריפס לידיו את הממלכה הקטנה הזאת, באישורו של הקיסר קלאודיוס. מתאריך זה החל אגריפס למנות את שנות שלטונו המלכותי כפי שמתועד במטבעותיו.
מאוחר יותר אגריפס זכה באישורו של הקיסר קלאודיוס לקבל את תפקיד הפיקוח על בית המקדש ואת הזכות למנות כהנים גדולים. אישור כפול זה העניק לאגריפס מעורבות בענייני ירושלים, ובכלל במעמד נכבד בהנהגת החברה היהודית.
בשנת 54 נאלץ אגריפס לוותר על חבל כלקיס לטובת אריסטובולוס, בנו של הורדוס מלך כלקיס, ותמורתו זכה בשטחים גדולים בטטרארכיה של פיליפוס, דודו של אביו. היה זה בשנת קיסרותו השתים-עשרה של קלאודיוס. אגריפס הרחיב את שלטונו באישור הרומאים גם על הבשן, הטרכון ואבילה (אבל) וכן על ההיפרכיה של וארוס. סיטואציה זו הפכה אותו למלך בעל עמדה בכירה באזור המזרחי של האימפריה הרומית.
בימי נירון, כאות וסימן לנאמנות אגריפס ובמסגרת שנת קיסרותו הראשונה, הורחבו גבולות ממלכתו. בשנת 61 זכה באזורים מהגליל ובכללם העיר טבריה טריכאי (המזוהה עם מגדלא) והערים אבל, חוליס, יוליאס בעבר הירדן, כמו גם הכפרים סביבן. אף אירועים אלה הונצחו במטבעותיו.
בנקודת זמן זו יכול היה אגריפס להתהדר בגודל ממלכתו ובקשריו עם ההנהגה הרומית. כדי לחזק את מעמדו המקומי והאזורי השיא אגריפס את אחותו דרוסילה לעזיז מלך חמת, ואת אחותו האחרת, מרים, חיתן עם ארכילאוס, לבסוף חמד הנציב הרומי פליקס את דרוסילה, נישא לה בהסכמת אגריפס, ולבנם שנולד קרא הנציב גם בשם דודו 'אגריפס'.
קורות חייו > משפטו של פאולוס הנוצרי

על פי המסורת הנוצרית, פאולוס (השליח שאול התרסי), נשפט בקיסריה בשנת 59, בהוראתו של הנציב הרומי פסטוס, כחלק ממאבקם של הרומאים במתנבאים ובמשיחים למיניהם, שנחשדו בהמרדה. על פי מסורת זו, ההנהגה היהודית הפצירה בפסטוס להעביר את פאולוס לשיפוט בירושלים, אלא שפסטוס הודיעם כי ימשיך להחזיקו במעצר בקיסריה, ואם ברצונם להציג את טיעוניהם, הם מוזמנים לעשות כן במושב המיוחד בקיסריה. פאולוס ביקש להישפט מול הקיסר ברומא (נירון), ופסטוס אישר את בקשתו.
בינתיים הזדמנו למקום אגריפס וברניקי כדי לדרוש בשלומו של הנציב, והוא עדכן אותם בעניינו של פאולוס. אגריפס ביקש מפסטוס לנהל שימוע אישי ורשמי לפאולוס, ופסטוס נענה לכך בחיוב. פאולוס השמיע לפני אגריפס במושב טקסי באולם המשפט של קיסריה את טיעוניו ואת טענותיו בדבר רדיפתו על ידי ההנהגה היהודית בירושלים. לדבריו הוא משתייך לכת הפרושים וכמותם נהג. פאולוס דיבר על תחיית ישו ועל קדושתו שלו וכיצד הפך משליח אנטי נוצרי למאמין בישו. לפי הכתוב בברית החדשה, אגריפס השתכנע מדבריו ואף אמר לו: "עוד מעט ופיתתני להיות נוצרי".
בהמשך, לפי מסורה זו, בסוף השימוע נועצו יחד ביניהם אגריפס וברניקי והגיעו למסקנה כי אין בסיס להאשמתו, אלא מכיוון שתבע להישפט אצל הקיסר יש להיעתר לבקשתו. פאולוס נמסר למפקד גדוד רומי והועלה על ספינה שעשתה דרכה לרומא.